Neptunuksen kuut
Neptunuksella tiedetään olevan neljätoista kuuta. Suurin niistä on Triton, jonka William Lassell löysi vuonna 1846 vain 17 päivää Neptunuksen löytämisen jälkeen. Seuraava kuu, Nereid, löydettiin vasta yli sata vuotta Tritonin jälkeen.
Neptune Orbiter
Neptune Orbiterin tehtävä olisi kulkea Neptunuksen kiertoradalle ja tehdä tieteellisiä analyyseja planeetasta. NASA suunnitteli tehtävää ensimmäisen kerran vuonna 2005. Neptune Orbiterin laukaisu tapahtuisi raketilla, joka olisi samantyylinen kuin Delta IV tai Atlas V. Luotaimen lentorata käyttäisi hyväkseen Venuksen ja Jupiterin vetovoimaa. Myös Uranuksen vetovoiman hyödyntämistä on ajateltu.